کورفز شهزاده لری قوش آولش اوچون پاکستان دولتی گه ایککی یوزمینگ دالر تووله دیلر.
سعودی عربستان، بیرلشگن عرب امیرلیکلری و قطر شاهلیک عایله سی اعضالری، نسلی توگه ییب باره یاتگن " تووه‌لاق" آتیده گی قوشدن 10 کون بوییچه آولش اوچون پاکستان دولتی گه 200 مینگ دالر تووله گن لیکلری بیلدیریلدی.
پاکستان میدیاسیده اورین آلگن خبرگه کوره، میلادی ییلی نوامبر- فبروری آیلری جریانیده 10 کون آولش اوچون باره دیگن عرب عایله لرگه پنجاب ایالتیده آولش منطقه لری تعیین قیلیب کورسه تیلگن.
ایالت اداره سی بیلن فدرال اداره سی نینگ هر بیری گه 100 مینگ دالر توله گن عرب عایله لرنینگ فقط یوز دانه قوش آولش لریگه رخصت بیریلگن.
آوچیلر 10 کوندن کوپراق قالگن تقدیرده ینه 100 مینگ دالر تووله یدیلر.
ایتیلیشیچه، عربلردن آلینگن پوللر مذکور قوشلرنینگ سانی نینگ کوپه ییشی بوییچه ریجه لنه دیگن پروژه لرگه سرمایه گذارلیک قیلینه دی.
قناتلری قریب 2 متر بولگن اوشبو قوشلرنی آولش جوده آسان بولگن لیگی اوچون نسلی کمه ییب بارماقده.
پاکستانده نسلی کمه ییب باراتگن قوشلرنی آولش محکمه تامانیدن منع قیلینگن حالده بای شهزاده لرگه رخصت بیریلیشی گه ناراراضی چیلیک کورسه تیلماقده دیر.
حادثه پایتخت تاشکینت ده یوزبیرگن
